I andre kvartal fikk Oljefondet i snitt 2,7 prosent avkastning på sine aksjeinvesteringer, som utgjør to tredeler av Statens pensjonsfond utland.

Størst positivt bidrag til avkastningen ga investeringene i selskapene Amazon, Apple og oljeselskapet Shell. Det er i stor grad store amerikanske selskaper som bidrar mest til den positive avkastningen i kvartalet.

Men på rentepapirene, som fondet har investert 2500 milliarder kroner i, tjente fondet ingenting, 0,0 prosent.

– Renteinvesteringene ga ingen avkastning i dette kvartalet, sier nestleder Trond Grande i Oljefondet på pressekonferansen som tirsdag morgen holdes i Norges Bank.

Grande sier til NRK at stigende markedsrenter har gjort at kursene på fondets renteinvesteringer har falt.

LES OGSÅ: Norge ut av olje og gass

Tjente mindre enn markedet

Med sin aktive forvaltning har Oljefondet et mål om å gjøre det bedre enn indeksene som Finansdepartementet har fastsatt.

Men fondet gjorde det dårlige enn markedet, og fikk en mindreavkastning på 0,2 prosentpoeng sammenlignet med referanseporteføljen som er fastsatt av Finansdepartementet.

Oljefondets verdi måles i internasjonal valuta.

Fordi norske kroner svekket seg mot amerikanske dollar i løpet av kvartalet, økte den samlede markedsverdien av fondet med 213 milliarder kroner i løpet av kvartalet.

Ved utløpet av andre kvartal var verdien av Norges pensjonsformue som er plassert i utlandet 8337 milliarder kroner

LES OGSÅ: Fortsatt uavklart om oljepenger skal investeres i unotert fornybar energi

Fire prosent realavkastning siden oppstart

Siden Oljefondet ble etablert i 1998 har den årlige netto realavkastningen vært 3,99 prosent.

De siste ti årene har til sammenligning gitt en avkastning på 5,29 prosent.

Ved utløpet av kvartalet var